|  |  |  |
| --- | --- | --- |
| Prvi.jpg | | 22. јул 2015. **7/15** |
|  |  | |

|  |
| --- |
| **јул 2015. године** |
| САОПШТЕЊЕ ЗА МЕДИЈЕ |

**БДП у 2014. години реално већи за 0,4%, а номинално за 0,7%**

Бруто домаћи производ за 2014. годину, обрачунат примјеном „Производног приступа“, исказан у текућим цијенама као претходни податак, износи 8 милијарди и 823 милиона КМ, односно 6 208 КМ по становнику. У поређењу са 2013. годином бруто домаћи производ у 2014. години реално је већи за 0,4%, а номинално за 0,7%.

У структури бруто домаћег производа, посматрано по подручјима класификације дјелатности, *Трговинa* учествује са 11,9%, *Jавна управа и одбрана и обавезно социјално осигурање* са 10,1%, *Пољопривреда, шумарство и риболов* са 9,8%, *Прерађивачка индустрија* са 8,7%, *Информације и комуникације* са 5,4%.

Ако посматрамо индустријске дјелатности које чине подручја *Вађење руда и камена, Прерађивачка индустрија* и *Производња и снабдијевање електричном енергијом, гасом, паром и климатизација, Снабдијевање водом, канализација, управљање отпадом и дјелатности санације (ремедијације) животне средине*, учешће ових дјелатности у БДП-у Републике Српске у 2014. години је 16,3%.

Највећа стопа реалног раста забиљежена је у подручјима дјелатности: *Снабдијевање водом, канализација, управљање отпадом и дјелатности санације (ремедијације) животне средине 14,9%, Грађевинарство 12,9%, Остале услужне активности 12,4%, Саобраћај* *и складиштење 8,3%, Умјетност, забава и рекреација 7,0%, Прерађивачка индустрија 5,9%*.

Највећи реални пад забиљежен је у подручјима: *Производња и снабдијевање електричном енергијом, гасом, паром и климатизација* 9,0%, *Пољопривреда, шумарство и риболов* 5,9%, *Дјелатности пружања смјештаја* 5,5%, *Стручне, научне и техничке дјелатности* 5,4%*, Вађење руда и камена* 3,4%, *Трговина на велико и трговина на мало, оправка моторних возила, мотоцикала* 2,8%.

Према „Доходовном приступу“, у структури бруто домаћег производа на средства за запослене се односи 48,8%, на потрошњу фиксног капитала 14,3%, на нето порезе на производњу 0,1%, а за нето оперативни вишак и нето мјешовити доходак остаје 18,9%.

**Остварене инвестиције у 2014. години веће за 29%**

**Извршене исплате за инвестиције у 2014. години веће за 17,8 %**

Инвестициона активност у 2014. години већа је за 29% у односу на 2013. годину. Остварене инвестиције пословних субјеката (претходни подаци), чије је сједиште у Републици Српској у 2014. години износиле су милијарду и 995 милиона КМ, док су извшене исплате за инвестиције износиле милијарду и 786 милиона КМ. У погледу расподјеле по дјелатностима, највише инвестиција је сконцентрисано у дјелатности *Вађење руда и камена*, што је утицало и на пораст броја запослених у овој дјелатности. Посматрајући инвестиционе активности према техничкој структури, више од половине укупно остварених инвестиција односи се на грађевинске објекте и просторе и то 60%.

У структури инвестиционих улагања према дјелатности инвеститора највише учествују *Вађење руда и камена* са 29,5%, *Јавна управа и одбрана; обавезно социјално осигурање* са 17,7%, *Прерађивачка индустрија* са 13,4%, *Производња и снабдијевање електричном енергијом, гасом, паром и климатизација са* 10,2%.

Остварене инвестиције пословних субјеката регистрованих на територији Републике Српске у нова стална средства, према намјени инвестиција, у 2014. години износе милијарду и 862 милиона КМ. На територији Републике Српске уложена је милијарда и 838 милиона КМ (98,7%), док је на територији Федерације БиХ и Брчко Дистрикта БиХ уложено 24 милиона КМ (1,3%).

У структури инвестиционих улагања у нова стална средства на територији Републике Српске према намјени највише учествују *Производња и снабдијевање електричном енергијом, гасом, паром и климатизација* са 38,3%, *Грађевинарство* са 15,1%, *Прерађивачка индустрија* са 12,5%.

**АНЕКТА О РАДНОЈ СНАЗИ Стопа незапослености у 2015. нижа за 0,5 процентних поена**

Према претходним резултатима Анкете о радној снази, стопа активности, која показује однос активног и радно способног становништва, у Републици Српској у 2015. години је 47,1% и за 0,1 процентни поен је виша него у 2014. години. Стопа запослености, која показује однос запослених лица и радно способног становништва у Републици Српској износи 35,2%, што је за 0,3 процентна поена више у поређењу са 2014. годином.

Стопа запослености за старосну групу од 15 до 64 године износи 43,7% и виша је за 0,1 процентни поен, док за старосну групу од 20-64 године, која је уједно и индикатор захтијеван Стратегијом за брз, одржив и инклузиван развој Европа 2020. износи 47,9% и виша је за 0,4 процентна поена.

Стопа незапослености, мјерена односом незапослених лица и активног становништва у Републици Српској у 2015. години је 25,2% и нижа је за 0,5 процентних поена у односу на 2014. годину. Када је ријеч о старосној групи од 15 до 24 године, стопа незапослености износи 56,5% и на истом је нивоу као и годину дана раније.

Анкетом о радној снази у Републици Српској обухваћено је 3 457 случајно изабраних домаћинства, реализована је у периоду од 13. до 26. априла 2015. године, а референтна седмица обухватила је период од 6. до 12. априла 2015. године.

Методолошке поставке Анкете о радној снази су засноване на препорукама и дефиницијама Међународне организације рада и захтјевима Статистичке канцеларије ЕУ, чиме је обезбијеђена међународна упоредивост података у области статистике рада.

**Број запослених у Републици Српској (III 2015/III 2014) виши за 1,3%**

У Републици Српској у марту 2015. године у пословним субјектима и у предузетничкој дјелатности евидентирано је 243 166 запослених. У поређењу са истим периодом претходне године број запослених повећан је за 3 180 лица што представња раст од 1,3%, док је у односу на септембар 2014. године број запослених повећан за 64 лица.

Од укупног броја запослених, 206 366 лица је запослено у пословним субјектима, док се 36 800 запослених односи на предузетнике и лица запослена код њих.

У марту 2015. године у односу на септембар 2014. године, раст броја запослених забиљежен је у подручјима: Стручне, научне и техничке дјелатности за 4,3%, Образовање за 3,5%, Производња и снабдијевање електричном енергијом, гасом, паром и климатизација за 1,6%, Дјелатности здравствене заштите и социјалног рада за 1,2% и Јавна управа, одбрана и обавезно социјално осигурање за 1,1%.

Забиљежено смањење броја запослених односи се на подручја: Грађевинарство за 4,6 %, Пољопривреда, шумарство и риболов 4,2%, Снабдијевање водом, канализација, управљање отпадом и дјелатности санације (ремедијације) животне средине за 2,4%, Финансијске дјелатности и дјелатности осигурања за 1,4% и Трговина на велико и на мало, поправка моторних возила и мотоцикала за 1,2%.

**Просјечна нето плата у јуну 843 КМ**

**Највиша просјечна нето плата у подручју *Финансијске дјелатности и дјелатности осигурања* 1 269 КМ, најнижа у подручју *Административне и помоћне услужне дјелатности* 514 КМ**

Просјечна мјесечна нето платазапослених у Републици Српској,исплаћена у јуну 2015. године износи843 КМ, а просјечна мјесечна бруто плата 1 360 КМ.

У односу на јун 2014. године, просјечна нето плата исплаћена у јуну 2015. године реално је већа за 1,6%, док је у односу на мај 2015. године, такође, реално већа за 1,6%.

До повећања просјечне нето плате у јуну 2015. године у односу на мај 2015. године дошло је углавном због већег броја плаћених прековремених часова рада и часова рада на државни празник у подручјима дјелатности Прерађивачка индустрија, Вађење руда и камена и Производња и снабдијевање електричном енергијом, а која запошљавају значајан број радника.

Посматрано по подручјима, у јуну 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 269 КМ. Са друге стране, најнижа просјечна плата у јуну 2015. исплаћена је у подручју *Административне и помоћне услужне дјелатности* 514 КМ.

У јуну 2015. године, у односу на мај 2015. године, највећи номинални раст нето плате забиљежен је у подручјима *Стручне, научне и техничке дјелатности 7*,0%, *Вађење руда и камена 5*,7% и *Прерађивачка индустрија* 2,4%.

Смањење плате, у номиналном износу, забиљежено је у подручјима *Информације и комуникације 5,7%, Остале услужне дјелатности* 4,7% и *Пословање некретнинама* 3,4%.

км



Графикон 1. Просјечнe нето платe запослених по мјесецима

**Мјесечна инфлација у јуну 2015. године -0,3%**

**Годишња инфлација (VI 2015/VI 2014.) -0,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2015. године у односу на претходни мјесец, у просјеку су ниже за 0,3%, док су на годишњем нивоу ниже за 0,9%.

Од 12 главних одјељака производа и услуга, више цијене забиљежене су у три, ниже цијене у пет, док су цијене у четири одјељка, у просјеку, остале на истом нивоу.

Највећи раст забиљежен је у одјељку *Алкохолна пића и дуван* (1,1%) усљед повећања цијена цигарета (3,7%), затим у одјељку *Рекреација и култура* (0,2%) усљед виших цијена у групи пакет аранжмани (12,6%), те у одјељку *Превоз* (0,1%) усљед виших цијена у групи горива и мазива (0,3%).

У одјељцима *Здравство,* *Комуникације,* *Образовање* и *Ресторани и хотели* цијене су, у просјеку, остале непромијењене.

Највећи пад цијена у јуну забиљежен је у одјељку *Одјећа и обућа* (1,1%) усљед наставка периода сезонских снижења и у одјељку *Храна и безалкохолна пића* (0,9%) због нижих цијена у групи свјеже поврће (11,8%) и групи остали прехрамбени производи (1,4%).

Благи пад цијена забиљежен је у одјељцима *Становање, Намјештај и покућство* и у одјељку *Остала добра и услуге* (0,1%).

**Календарски прилагођена индустријска производња (VI 2015/VI 2014.) већа 4,9%**

**Број запослених у индустрији (VI 2015/ VI 2014.) већи 1,6%**

**Календарски прилагођена индустријска производња** у јуну 2015. године у поређењу са јуном 2014. године већа је за 4,9%. У подручју *Вађења руда и камена* остварен је раст од 26,2%, у *Прерађивачкој* индустрији раст од 4,5%, док је у подручју *Производња и снабдијевање електричном енергијом, гасом, паром и климатизацији* забиљеженпад од 0,6%. Посматрано према главним индустријским групама по основу економске намјене производа, у јуну 2015. године у поређењу са јуном 2014. производња енергије већа је за 16,6%, трајних производа за широку потрошњу за 16,1%, интермедијарних производа за 6,6%, нетрајних производа за широку потрошњу за 3,7%, док је производња капиталних производа мања за 22,2%.

**Број запослених у индустрији** у јуну 2015. године у односу на исти мјесец прошле године већи је за 1,6%, у односу на просјечан мјесечни број запослених у 2014. години, такође, за 1,6%, док је у односу на мај 2015. године мањи за 0,2%. Број запослених у индустрији у периоду јануар - јун 2015. године, у односу на исти период прошле године, већи је за 1,3%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 5,1%, у подручју *Вађење руда и камена* раст од 2,9% и у подручју *Прерађивачка индустрија* раст од 0,6%.

Графикон 2. Индекси индустријске производње, јун 2011 – јун 2015. (∅2010=100)

**Покривеност увоза извозом (у периоду I-VI 2015.) 59,2%**

У јуну 2015. године остварен је извоз у вриједности од 239 милиона КМ и увоз у вриједности од 372 милиона КМ.

У оквиру укупно остварене робне размјене Републике Српске са иностранством у јуну ове године, проценат покривености увоза извозом износио је 64,3%. Проценат покривености увоза извозом за првих шест мјесеци текуће године износио је 59,2%.

У периоду јануар - јун 2015. године остварен је извоз у вриједности од милијарду и 238 милиона КМ, што је за 4,7% мање у односу на исти период претходне године. Увоз је, у истом периоду, износио двије милијарде и 91 милион КМ, што је за 8,8% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - јун 2015. године, највише се извозило у Италију и то у вриједности од 238 милиона КМ, односно 19,2%, те у Србију 162 милиона КМ, односно 13,1% од укупног оствареног извоза. У истом периоду, највише се увозило из Србије и то у вриједности од 360 милиона КМ, односно 17,2% и из Русије, у вриједности од 302 милиона КМ, односно 14,4% од укупно оствареног увоза.

Посматрано по групама производа, у периоду јануар - јун 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 76 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 280 милиона КМ, што износи 13,4% од укупног увоза.

хиљ. КМ

2014

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Милка Цигановић  [milka.ciganović@rzs.rs.ba](mailto:milka.ciganović@rzs.rs.ba)  Јадранка Лубурић  [jadranka.luburic@rzs.rs.ba](mailto:jadranka.luburic@rzs.rs.ba)  Дијана Малеш  [dijana.males@rzs.rs.ba](mailto:dijana.males@rzs.rs.ba) |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba)  Владимир Копривица  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |